หนูอายุ15ปีพ่อเลิกกับแม่หนูไปตั้งแต่เด็กๆพ่อหนูมีแฟนใหม่แรกๆเค้าทำตัวดีมากหลังๆเค้าว่าหนูด่าหนูแรงมากหนูลืมทำงานบ้านอย่างเดียวเค้าว่าเค้าด่าหนูอย่างกะหนูไม่ทำอะไรเลยหนูเครียดมากทะเลาะกันบ่อยมากเรื่องที่รร.หนูก็เครียดหนูเคยคิดจะฆ่าตัวตายหรือหนีออกจากบ้านหนูเครียดมากหนูไม่อยากอยู่หรือมีชีวิตอยู่รู้สึกอยู่ไปก้ไล่ค่าหนูไม่รู้จะทำยังไงเลยจริงๆ
สวัสดีค่ะ การทะเลาะ และการเกิดความเครียด ความกดดันในชีวิต อาจเป็นสาเหตุให้เกิดภาวะซึมเศร้า โรคซึมเศร้า หรือความผิดปกติทางอารมณ์ภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดัน แต่ในคนทั่วไปจะค่อยๆดีขึ้นเองเมื่อเวลาผ่านไป จะไม่เป็นเรื้อรัง จนรบกวนชีวิตและการเรียน การทำงานแต่หากมีภาวะซึมเศร้าติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม อันนี้จึงจะจัดว่าเป็นโรคซึมเศร้าดังนั้นในกรณีนี้หากเป็นมาเรื้อรัง มีความคิดอยากฆ่าตัวตาย อาจมีเรื่องของโรคซึมเศร้า ที่ควรไปพบจิตแพทย์ หากพบว่าเป็นโรคซึมเศร้าจริงอาจจ่ายยาต้านเศร้าร่วมกับทำจิตบำบัดค่ะการดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไปเพราะจะทำให้ฟุ้งซ่านมากขึ้น